หุ้นปิดลบ 4.46 จุด  SETส่งสัญญาณขาลง ตัวเลขศก.ไทยไม่ดี
หุ้นไทย วันที่ 20 ก.ย.62 ดัชนีปิดตลาดที่ระดับ 1,636.20 จุด ลดลง 4.46 จุด (-0.27%) มูลค่าการซื้อขาย 68,432.96 ล้านบาท
20 ก.ย. 2562

หุ้นไทย วันที่ 20 ก.ย.62 ดัชนีปิดตลาดที่ระดับ 1,636.20 จุด ลดลง 4.46 จุด (-0.27%) มูลค่าการซื้อขาย 68,432.96 ล้านบาท 
นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.เคที ซีมิโก้ กล่าวว่า ตลาดหุ้นไทยปรับตัวลง หลัก ๆ มาจากสัญญาณทางเทคนิคที่เป็นขาลงหลังจากที่ดัชนีฯหลุด 1,660 และหลุด 1,640 จุด นอกจากนี้ยังได้รับแรงกดดันจากตัวเลขส่งออก และนำเข้าเดือนส.ค.ของไทยที่ออกมาไม่ดี และยังวิตกเศรษฐกิจโลกชะลอตัวอีกด้วย
อย่างไรก็ดี ต้องติดตามการเจรจาการค้าระหว่างสหรัฐฯ และจีนในสัปดาห์หน้า ส่วนปัจจัยในประเทศ ติดตามการประชุมคณะกรรมการนโยบายการเงิน (กนง.) ซึ่งตลาดฯ คาดจะคงอัตราดอกเบี้ย อีกทั้งก็ยังมีลุ้นการทำวินโดว์ เดรสซิ่ง หรือการซื้อหุ้นเพื่อปิดงวดบัญชีก่อนปิดงบฯไตรมาส 3/62
แนวโน้มการลงทุนในสัปดาห์หน้า นายถนอมศักดิ์ กล่าวว่า ยังให้น้ำหนักตลาดฯเป็นขาลงอยู่ เพราะเชื่อว่าการเจรจาการค้าระหว่างสหรัฐฯ และจีน คงจะยังไม่จบง่าย ๆ แต่หากผลการเจรจาออกมาดีก็อาจจะทำให้ตลาดฯรีบาวด์ขึ้นไปได้ แต่ถ้าผลการเจรจาออกมาไม่ดีก็จะทำให้ตลาดฯเผชิญแรงขาย ดังนั้นทิศทางตลาดฯจึงน่าจะยังผันผวนอยู่พร้อมให้แนวรับ 1,600 จุด ส่วนแนวต้าน 1,660 จุด
5 หลักทรัพย์ที่มีมูลค่าการซื้อขายสูงสุด
 
PTT มูลค่าการซื้อขาย 3,271.40 ล้านบาท ปิดที่ 45.50 บาท เพิ่มขึ้น 0.25 บาท
CPALL มูลค่าการซื้อขาย 2,846.03 ล้านบาท ปิดที่ 81.25 บาท ลดลง 0.50 บาท
BBL มูลค่าการซื้อขาย 2,478.69 ล้านบาท ปิดที่ 180.00 บาท เพิ่มขึ้น 0.50 บาท
KBANK มูลค่าการซื้อขาย 1,938.29 ล้านบาท ปิดที่ 165.00 บาท ราคาไม่เปลี่ยนแปลง
CPF มูลค่าการซื้อขาย 1,919.79 ล้านบาท ปิดที่ 26.25 บาท ราคาไม่เปลี่ยนแปลง